  Майя Бывальцева 2019-2020 аръёсы спорт сезонын Удмуртиысь Владислав Лекомцев суй-пыдзыя сӧсыр спортсменъёс пӧлын биатлонъя но куасэн бызьылонъя Дуннелэн кубокез понна вожвылъяськонын вормиз. Со сярысь элькунысь Спортъя дасяськонъя центрлэн «ВКонтакте» мерлыко вотэсысь огиназ ивортэмын. Алнаш ёросысь спортсмен кыказ ик спорт амалъёсын хрусталь глобусъёс басьтӥз. Куасэн бызьылонъя Дуннелэн кубокез понна вожвылъяськонлэн огъя зачётэз: 1-тӥ инты – Владислав Лекомцев (Россия, Удмуртия), 740 очко 2-тӥ инты – Виталий Малышев (Россия, Москва улосвыл), 555 очко 3-тӥ инты – Рушан Миннегулов (Россия, Татарстан), 510 очко. Биатлонъя Дуннелэн кубокез понна вожвылъяськонлэн огъя зачётэз: 1-тӥ инты – Владислав Лекомцев (Россия, Удмуртия), 630 очко 2-тӥ инты – Игорь Рептюх (Украина), 465 очко 3-тӥ инты – Виталий Малышев (Россия, Москва улсовыл), 321 очко. 12-тӥ южтолэзе Швециысь Эстерсундын биатлонъя дуннелэн чемпионатэз но куасэн бызьылонъя но биатлонъя Дуннелэн кубокех понна вожвылъяськонлэн йылпумъясь ньылетӥ люкетэз ортчыны кулэ вал, но COVID-19 коронавирус вӧлмемен сэрен, ӵошатсконъёсты дугдытон сярысь пумкылъян кутӥзы.  Тодэ вайытом, 2017-2018 сезонын Владислав Лекомцев биатлонъя ӵошатсконын хрусталь глобус басьтӥз. Тегъёс: Спорт Биатлон Удмуртия Россия ВладиславЛекомцев куасэнбызьылон 100ар  